Հայաստանում վաղուց արդեն որևէ քաղաքական կուսակցության կողմից որևէ համախմբման հասարակությունը չի հավատում։ Կուսակցություններն այս նույն պրոցեսի մեջ այն աստիճանի են արժեզրկվել, կորցրել իրենց ազդեցությունը, որ մեծ հույսեր կապել չարժե։ Ես չեմ ուզում բոլորին սևացնել, բայց կյանքը ցույց է տվել, որ կուսակցական ձևաչափը երբեք իրեն չի արդարացրել։ Մինչև հիմա բոլորը տեսել են, որ ժողովուրդը եթե անգամ ոտքի է ելել, հետո հանկարծակի ինչ-որ հարաբերություններ են ստեղծվում ժողովրդի թիկունքում իշխանությունների հետ, պայքարը վիժեցվում է և այլն։ Դրա համար հիմա հասարակության մեջ կուսակցությունների հանդեպ թերահավատությունը շատ մեծ է։ Պատահական չէ, որ այսքան տարիներին ինչքան մեղքեր գործել էին կուսակցությունները, ամբողջը թափվեց «Ելք»-ի վրա։ Էդ մարդիկ կարողացան ինչ-որ ձայներ ստանալ, մտել խորհրդարան ու հիմա շատերը հայտարարում են, թե ձեզ չենք հավատում, ծախվել եք և այլն։ Բնական է, որ այդ զայրույթը բոլորին է սկսում վերաբերել։